একটা সময় জয় কার্যত অসম্ভব মনে হচ্ছিল। চতুর্থদিন টানটান উত্তেজনার ম্যাচে শেষ হাসি হেসেছে ভারতই। ব্যবধান মাত্র ৭৫ রান হলেও, স্কোরকার্ড দেখলেই পরিষ্কার কতটা গুরুত্বপূর্ণ ছিল এই ম্যাচ।
প্রথম দু’দিন ভারত কার্যত ম্যাচে কোনও প্রভাব ফেলতেই পারেনি। পুণে ম্যাচের পুনরাবৃত্তি হওয়ার লালচোখ যখন ভারতের সামনে তখনই তৃতীয় ও চতুর্থ দিন প্রবলভাবে ম্যাচে ফেরে টিম কোহলি। ব্যাটে পূজারা, রাহানে এবং বোলিংয়ে জাদেজা-অশ্বিনের পার্টনারশিপে ভর করেই জয় ছিনিয়ে নেয় ভারত। জাদেজা ও অশ্বিনের নামের পাশে যথাক্রমে ৭ ও ৮ উইকেট। তার আগে রাহানে দুরন্ত হাফ সেঞ্চুরি করার পরে ৯২ করে যান পূজারা।
এমন রূদ্ধশ্বাস জয়ের পর গোটা দলকে সারপ্রাইজ দেওয়ার পরিকল্পনা করেছিলেন টিম ইন্ডিয়ার হোটেলের কর্মীরা। একটা বিশাল কেক প্রস্তুত করা হয়েছিল অস্ট্রেলিয়ার বিরুদ্ধে স্মরণীয় জয়ের পর সেলিব্রেশনের জন্য। সেই কেকের উপরে লেখা ছিল ‘কনগ্র্যাচুলেশনস টিম ইন্ডিয়া’। প্রথমে কেক কেটে সেলিব্রেশনের সূচনা করেন লোকেশ রাহুল।
তার পরে একে অপরকে কেক মাখিয়ে দেন। দুরন্ত জয়ের পর সেলিব্রেশন যে লাগামছাড়়া হবে, তাতে কোনও সন্দেহ নেই। নীচে দেখে নিন সেই ভিডিওর অংশ।